smcproject/ml-wiki-sentences huggingface dataset:
പാകിസ്താനിൽ ഏറെ ബഹുമാനിക്കപ്പെട്ട വ്യക്തിത്വങ്ങളിൽ ഒന്നായിരുന്നു ഫാത്തിമയുടേത്, അവരുടെ മരണാനന്തരചടങ്ങുകളിൽ പങ്കെടുക്കാൻ എത്തിയ അഞ്ചുലക്ഷത്തോളം ആളുകൾ ഇതിനൊരു തെളിവായിരുന്നു.
പാകിസ്താൻ രൂപീകരണത്തിൽ ഫാത്തിമയുടെ പങ്കും, മനുഷ്യാവകാശ പ്രശ്നങ്ങളിൽ ഫാത്തിമയുടെ പിന്തുണയും എല്ലാറ്റിലുമുപരി തന്റെ സഹോദരനോടുള്ള അവരുടെ ഒടുങ്ങാത്ത ഉപാസനയും, അവരെ രാഷ്ട്ര മാതാവ് എന്ന ബഹുമതിക്കർഹയാക്കി.
ഫാത്തിമയോടുള്ള ബഹുമാനപൂർവ്വം, പാകിസ്താനിലെ നിരവധി സ്ഥാപനങ്ങൾക്ക് അവരുടെ പേരു നൽകിയിരിക്കുന്നു.
കുടുംബത്തിലെ ഏഴു മക്കളിൽ ഇളയ ആളായാണ് ഫാത്തിമ ജനിച്ചത്.
ജിന്നാഭായി പൂഞ്ജയും, മിത്തിഭായിയും ആയിരുന്നു മാതാപിതാക്കൾ.
മുഹമ്മദ് അലി, ബുന്ദേ അലി, റഹ്മത്ത് അലി, മറിയം, ഷെറീൻ എന്നിവരായിരുന്നു സഹോദരങ്ങൾ.
1901 ൽ പിതാവ് മരിച്ചശേഷം, സഹോദരങ്ങളെ ഒരു പിതാവിന്റെ  ഉത്തവാദിത്തത്തോടെ വളർത്തിയത് മുഹമ്മദ് അലിയായിരുന്നു.
ബോംബെയിലെ ബാന്ദ്രാ കോൺവെന്റ് സ്കൂളിലായിരുന്നു ഫാത്തിമയുടെ പ്രാഥമിക വിദ്യാഭ്യാസം.
1919 ൽ കൽക്കട്ട സർവ്വകലാശാലക്കു കീഴിലുള്ള ഡോക്ടർ.
ആർ.അഹമ്മദ് ഡെന്റൽ കോളേജിൽ മെഡിസിൻ പഠനത്തിനായി ചേർന്നു.
ബിരുദം കരസ്ഥമാക്കിയശേഷം, 1923 ൽ ബോംബെയിൽ ഒരു ആശുപത്രി ആരംഭിച്ചു.
1918 ൽ മുഹമ്മദ് അലി വിവാഹം കഴിക്കുന്നതുവരെ ഫാത്തിമ സഹോദരനോടൊപ്പമാണ് ജീവിച്ചിരുന്നത്.
1929 ൽ മുഹമ്മദ് അലിയുടെ ഭാര്യ മരണമടഞ്ഞതോടെ, ഫാത്തിമ തന്റെ ആശുപത്രി സേവനം നിറുത്തുകയും മുഹമ്മദ് അലിയുടെ ബംഗ്ലാവിലേക്കു താമസം മാറുകയും ചെയ്തു.
അതോടെ, ആ ബംഗ്ലാവിന്റെ പൂർണ്ണ ചുമതല ഫാത്തിമ ഏറ്റെടുത്തു.
1948 സെപ്തംബർ 11 ന് മുഹമ്മദ് അലി മരിക്കുന്നതുവരെ ഫാത്തിമ അദ്ദേഹത്തെ വിട്ടു പിരിഞ്ഞിട്ടില്ല.
തന്റെ സഹോദരി തനിക്ക് ആപദ്ഘട്ടങ്ങളിലും, വിഷമസന്ധികളിലും പ്രത്യാശയുടെ തിരിനാളമാണെന്ന് മുഹമ്മദ് അലി ഒരിക്കൽ പറയുകയുണ്ടായി.
മുഹമ്മദ് അലി പങ്കെടുത്ത എല്ലാ പൊതുസമ്മേളനങ്ങളിലും, ഫാത്തിമ തന്റെ സഹോദരനെ അനുഗമിച്ചിരുന്നു.
ഇന്ത്യാ വിഭജനകാലത്ത് പാകിസ്താനിലേക്കു വന്ന വനിതകളെ സംരക്ഷിക്കാൻ മുഹമ്മദ് അലിയുടെ നേതൃത്വത്തിൽ ഒരു സമാധാന കമ്മിറ്റി രൂപീകരിച്ചിരുന്നു.
ഇതാണ് പിന്നീട് ഓൾ പാകിസ്താൻ വിമൺസ് അസ്സോസ്സിയേഷൻ ആയി മാറിയത്.
ഇന്ത്യയിൽ നിന്നും കുടിയേറിയ മുജാഹിർ വനിതകളുടെ ക്ഷേമത്തിനായി പ്രവർത്തിച്ച് ഫാത്തിമയും ഈ സംഘടനയുടെ നിറ സാന്നിധ്യമായി മാറി.
1960 കളിൽ ഫാത്തിമ പാകിസ്താൻ രാഷ്ട്രീയത്തിന്റെ മുഖ്യധാരയിലേക്കെത്തി.
കംബൈൻഡ് ഒപ്പോസിഷൻ പാർട്ടി ഓഫ് പാകിസ്താൻ എന്ന സംഘടനയുടെ സ്ഥാനാർത്ഥിയായി ഫാത്തിമ ജനറൽ അയൂബ് ഖാനെതിരേ മത്സരിച്ചു.
ഒരു ഏകാധിപതി എന്നാണ് ഫാത്തിമ അയൂബ് ഖാനെ വിശേഷിപ്പിച്ചത്.
ഫാത്തിമയുടെ തിരഞ്ഞെടുപ്പു റാലികൾക്ക് ജനലക്ഷങ്ങളാണ് കേൾവിക്കാരായി എത്തിയത്.
ഫാത്തിമ തിരഞ്ഞെടുപ്പു പ്രചാരണത്തിനിടക്ക് യാത്ര ചെയ്തിരുന്ന ഒരു ട്രെയിൻ മിക്കയിടങ്ങളിലും ആളുകൾ അപായചങ്ങല വലിച്ചു നിർത്തുകയും, ജനങ്ങളോടു സംസാരിക്കാൻ അവരോടു യാചിക്കുകയും ചെയ്തിരുന്നു.
ഫാത്തിമയോടുള്ള സ്നേഹവായ്പും ബഹുമാനവും കൊണ്ട് ജനങ്ങൾ അവരെ രാഷ്ട്രമാതാവ് എന്നു വിളിച്ചു.
നേരിയ ഭൂരിപക്ഷത്തിനു ഫാത്തിമ പരാജയപ്പെട്ടു, തികച്ചു ജനാധിപത്യ രീതിയിൽ നടന്ന ഒരു തിരഞ്ഞെടുപ്പായിരുന്നുവെങ്കിൽ ഫാത്തിമ വിജയിച്ചേനെ എന്ന് തിരഞ്ഞെടുപ്പു നിരീക്ഷികർ വിലയിരുത്തുന്നു.
1965 ലെ പ്രസിഡന്റ് തിരഞ്ഞെടുപ്പിലേക്ക് ഫാത്തിമ വീണ്ടും മത്സരിച്ചു.
അയൂബ് ഖാൻ തന്നെയായിരുന്നു ഇത്തവണയും മുഖ്യ എതിരാളി.
നിരവധി തിരഞ്ഞെടുപ്പു കൃത്രിമങ്ങൾ നടന്ന ഈ തിരഞ്ഞെടുപ്പിൽ 64% ശതമാനം വോട്ടുകൾ നേടിക്കൊണ്ട് ഇത്തവണയും അയൂബ് ഖാൻ തന്നെ വിജയിച്ചു.
നേരിട്ടുള്ള ജനാധിപത്യ പരമായ ഒരു തിരഞ്ഞെടുപ്പായിരുന്നുവെങ്കിൽ അയൂബ് ഖാന് ഫാത്തിമക്കെതിരേ വിജയിക്കാനാവുമായിരുന്നില്ല.
1967 ജൂലൈ 9ആം തീയതി പാകിസ്താനിലെ കറാച്ചിയിൽ വെച്ച് ഫാത്തിമ മരണമടഞ്ഞു.
ഹൃദയാഘാതം മൂലം മരണമടഞ്ഞുവെന്നായിരുന്നു ഔദ്യോഗിക വിശദീകരണമെങ്കിലും, അവരെ പാകിസ്താനിലെ പട്ടാള ഭരണകൂടം ഗൂഢാലോചനയിലുടെ കൊലപ്പെടുത്തുകയായിരുന്നു എന്ന വാർത്തകളും ഉണ്ട്.
തല വിഛേദിച്ച രീതിയിൽ ഫാത്തിമയെ അവരുടെ കിടപ്പുമുറിയിൽ കണ്ടു എന്നായിരുന്നു പ്രാദേശിക പോലീസ് സ്റ്റേഷനിലെ ചില ഉദ്യോഗസ്ഥർ പറഞ്ഞത്.
ഫാത്തിമയെ കൊലപ്പെടുത്തിയതാണെന്നു പറഞ്ഞുകൊണ്ട്, അവരുടെ ബന്ധുക്കൾ 2003 ൽ രംഗത്തെത്തിയത് ഏറെ വിവാദങ്ങൾക്ക് വഴിവെച്ചിരുന്നു.
ഫാത്തിമ മാതാ ഗേൾസ് ഹയർ സെക്കണ്ടറി സ്കൂൾ കൂമ്പൻപാറ
ഇടുക്കി ജില്ലയിൽ ദേവികുളം താലൂക്കിൽ അടിമാലിക്കടുത്തുള്ള കൂമ്പൻപാറയിൽ സ്ഥിതിചെയ്യുന്ന സ്ക്കൂളാണ് ഫാത്തിമ മാതാ ഗേൾസ് ഹയർ സെക്കണ്ടറി സ്കൂൾ .
അടിമാലിയിൽ നിന്ന് 3 കിലോമീറ്റർ അകലെ കൂമ്പൻപാറയിലാണ് ഈ സ്ക്കൂൾ സ്ഥിതിചെയ്യുന്നത്.
1961 ലാണ് ഈ സ്ക്കൂൾ പ്രവർത്തനമാരംഭിച്ചത്.
നേഴ്സറി മുതൽ +2 വരെയുള്ള തരത്തിലെ വിദ്യാർത്ഥികൾ ഇവിടെ പഠിക്കുന്നു.
സി. എം. സി കാർമൽഗിരി കോർപ്പറേറ്റ് എഡ്യൂക്കേഷണൽ ഏജൻസി ഓഫ് കാർമൽഗിരി പ്രൊവിൻസ് ഇടുക്കിയുടെ കീഴിലാണ് സ്ക്കൂൾ പ്രവർത്തിക്കുന്നത്.
ഇടുക്കി ജില്ലയിൽ ദേവികുളം താലൂക്കിൽ അടിമാലിക്കടുത്തുള്ള കൂമ്പൻപാറയിൽ സ്ഥിതിചെയ്യുന്ന സ്ക്കൂളാണ് ഫാത്തിമ മാതാ ഗേൾസ് ഹയർ സെക്കന്ററി സ്കൂൾ.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2020-09-27 at the Wayback Machine .
സ്ക്കൂൾവിക്കി അവലംബം
ഫാത്തിമ മാതാ നാഷണൽ കോളേജ് ഇംഗ്ലീഷ് വിലാസം https://ml.wikipedia.org/wiki/Fatima_Mata_National_College
കേരളത്തിലെ പ്രമുഖ കലാലയങ്ങളിലൊന്നാണ് കൊല്ലം നഗരത്തിൽ സ്ഥിതി ചെയ്യുന്ന ഫാത്തിമ മാതാ നാഷണൽ കോളേജ് (Fatima Mata National College) .
കേരള സർ‌വകലാശാലയുടെ കീഴിലുള്ള ഈ കലാലയം റോമൻ കത്തോലിക്ക സഭയുടെ കൊല്ലം രൂപതയുടെ മേൽനോട്ടത്തിൽ പ്രവർത്തിക്കുന്നു.
കൊല്ലം റോമൻ കാത്തലിക് രൂപതയുടെ ബിഷപ്പാണ് കോളേജിൻറെ ഭരണകാര്യങ്ങളുടെ രക്ഷാധികാരി.
കൊല്ലം ജില്ലയിൽ നാക് അംഗീകാരം നേടിയ ആദ്യ കലാലയമാണിത്.
കോമേഴ്‌സ്, എക്കണോമിക്‌സ്, മാത്തമാറ്റിക്സ്, ഫിസിക്സ്, കെമിസ്ട്രി, ബോട്ടണി, സുവോളജി, സൈക്കോളജി, ഇംഗ്ലീഷ്, മലയാളം, ഹിസ്റ്ററി, സംസ്കൃതം, ഫ്രഞ്ച്, ഹിന്ദി, ഫിസിക്കൽ എഡ്യൂക്കേഷൻ, ജിയോളജി എന്നിങ്ങനെ പതിനാറ് സർക്കാർ എയ്‌ഡഡ്‌ ഡിപ്പാർട്ടുമെന്റുകളും സെൽഫ് ഫൈനാൻസിങ് സ്ട്രീമിൽ ഇംഗ്ലീഷ്, കോമേഴ്‌സ്, കമ്പ്യൂട്ടർ സയൻസ് എന്നീ മൂന്നു ഡിപ്പാർട്ടുമെന്റുകളും പ്രവർക്കുന്നു.
കൊല്ലം രൂപതയുടെ ആദ്യ തദ്ദേശീയ ബിഷപ്പായിരുന്ന ഡോ. ജെറോം.
എം. ഫെർണാണ്ടസ് 1951-ൽ ഈ കലാലയത്തിന് തുടക്കമിട്ടു.
1952 ഡിസംബർ 29-ന് ഇന്ത്യയിലെ പേപ്പൽ പ്രതിനിധിയായിരുന്ന കർദ്ദിനാൾ നോർമൻ തോമസ് ഔദ്യോഗിക ഉദ്ഘാടനം നിർവ്വഹിച്ചു.
സാമ്പത്തിക ശാസ്ത്രം, കൊമേഴ്സ്, ജന്തുശാസ്ത്രം എന്നീ ബിരുദകോഴ്സുകളുടെ ആരംഭത്തോടെ ഫസ്റ്റ് ഗ്രേഡ് കോളേജ് സ്ഥാനത്തേക്കുയർന്നു.
തുടർന്ന് സസ്യശാസ്ത്രം,രസതന്ത്രം, ഗണിതശാസ്ത്രം, ഊർജ്ജതന്ത്രം എന്നിവയുടെയും ബിരുദകോഴ്സുകളും ആരംഭിച്ചു.
1961-ൽ ജന്തുശാസ്ത്രം, കൊമേഴ്സ് എന്നിവയുടെ ബിരുദാനന്തര ബിരുദ കോഴ്സുകളും 1964, 1965 വർഷങ്ങളിൽ ഊർജ്ജതന്ത്രം, ജന്തുശാസ്ത്രം, സാമ്പത്തികശാസ്ത്രം, ഇംഗ്ലീഷ് എന്നീ ബിരുദാനന്തര ബിരുദങ്ങളും ആരംഭിച്ചു.
1993-ൽ പോളിമർ കെമിസ്ട്രിയിൽ ബിരുദ പഠനം ആരംഭിച്ചപ്പോൾ ഈ സൗകര്യം ലഭ്യമായ കേരള സർവ്വകലാശാലയിലെ ആദ്യ കലാലയമായിരുന്നു ഫാത്തിമ മാതാ കോളേജ്.
തുടർന്നുള്ള വർഷങ്ങളിൽ രസതന്ത്രം, ഗണിതശാസ്ത്രം, മലയാളം തുടങ്ങിയ വിഷയങ്ങളിലും ബിരുദാനന്തര ബിരുദ കോഴ്സുകൾ ആരംഭിച്ചു.
2001-ൽ നാക് അംഗീകാരം നേടി.
2004-ൽ എം.എസ്.സി കമ്പ്യൂട്ടർ സയൻസ്, എം.ബി.എ പഠനസൗകര്യങ്ങളും ആരംഭിച്ചു.
ഇപ്പോൾ ഈ കോളേജിൽ വിവിധ ഡിപ്പാർട്ടുമെന്റുകളിലായി 17 ബിരുദ കോഴ്‌സുകളും 11 ബിരുദാനന്തര ബിരുദ കോഴ്‌സുകളും 8 ഡിപ്പാർട്ടുമെന്റുകളിൽ ഗവേഷണ സൗകര്യവും ഒരുക്കിയിട്ടുണ്ട്.
ഇവയ്ക്കു പുറമേ ഏതാനും സ്വാശ്രയ തൊഴിലധിഷ്ഠിത  കോഴ്സുകളും നടത്തുന്നു.
പാഠ്യേതര മേഖലയിലും മികവു പുലർത്തുന്ന ഈ കലാലയത്തിൽ രാജ്യാന്തര നിലവാരത്തിലുള്ള ഹോക്കി, ഫുട്‌ബോൾ, ബാസ്‌ക്കറ്റ് ബോൾ ഗ്രൗണ്ടുകളുണ്ട്.
അധ്യാപകരുടെ നേതൃത്വത്തിലുള്ള  'ഫാത്തിമ റിസേർച്ച് ജേണൽ'  2001 മുതലുള്ള പ്രതിവർഷപ്രസിദ്ധീകരണമാണ്.
ഇംഗ്ലീഷ് വിഭാഗത്തിൽ നിന്ന് 'വിഷൻ' മലയാള വിഭാഗത്തിൽ നിന്ന് 'കലിക' എന്നീ മാസികകൾ വിദ്യാർത്ഥികളുടെ നേതൃത്വത്തിലുള്ള പ്രസിദ്ധീകരണങ്ങളാണ്.
https://fmnc.ac.in/ (ഔദ്യോഗിക വെബ് സൈറ്റ്) അവലംബം 1 2 {{ cite web }} : | access-date= requires | url= ( help ) ; Check date values in: | date= ( help ) ; Missing or empty | url= ( help ) ↑ Fatima Mata National College Archived 2022-11-15 at the Wayback Machine .
ALL DEPARTMENTS ↑ ↑ FMNC Archived 2022-11-17 at the Wayback Machine .
PROGRAMMES SYLLABI ↑ FMNC Archived 2022-11-17 at the Wayback Machine .
ഫാത്തിമ അലി
ടോപ് ഷെഫ് എന്ന അമേരിക്കൻ ടെലിവിഷൻ സീരീസിന്റെ 15ആമത്തെ സീസണിൽ ആരാധകപ്രശംസ നേടിയ മത്സരാർത്ഥിയായിരുന്നു ഫാത്തിമ അലി.
((ആഗസ്ത് 8, 1989 – ജനുവരി 25, 2019) പാകിസ്താനിൽ ജനിച്ച് പിന്നീട് അമേരിക്കയിലേക്ക് കുടിയേറുകയായിരുന്നു.
ഫാത്തിമ ബിൻത് അസദ്
ഇസ്ലാമിലെ നാലാം ഖലീഫയായ അലി ബിനു അബീ താലിബിൻറെ മാതാവ് ആയിരുന്നു ഫാത്തിമ ബിൻത്ത് അസദ് ( c. 68 BH – 4 AH ; c. 555–626 CE) ( അറബി : فاطمة بنت أسد ‬ , Fāṭimah bint ʾAsad ) തലമുറ
ഖുറൈസ് വംശത്തിൽ ഹാംശിം ഗോത്രത്തിലെ അസദ് ബിൻ ഹാഷിമിൻറെയും ഫാത്തിമ ബിൻത്ത്  ഖൈസിൻറെയും മകളായിരുന്നു ഫാത്തിമ ബിൻത് അസദ് Fatimah bint Qays, hence a member of the Hashim clan of the Quraysh .
കസിൻ ആയ അബു താലിബ് ഇബിൻ അബ്ദുൽ മുത്തലിബ് നെയാണ് വിവാഹം ചെയ്തത്.
ഏഴ് കുട്ടികളുടെ മാതാവായിരുന്നു അവർ.
താലിബ് ഫഖിത (ഉമ്മു ഹാനി).
അഖീൽ ജുമാന ജഅ്ഫർ റായ്ത അലി, പ്രവാചകൻ മുഹമ്മദ് നബിയുടെ മകളായ ഫാത്തിമയുടെ ഭർത്താവ് അവലംബം
ഫാത്തിമ ചെബ്ചൗബ് ഇംഗ്ലീഷ് വിലാസം https://ml.wikipedia.org/wiki/Fatema_Chebchoub
മൊറോക്കൻ അക്കാദമിക്കും കവയിത്രിയും അഭിനേതാവും സംവിധായികയും ആക്ടിവിസ്റ്റും ഹാസ്യനടിയുമായിരുന്നു ഫാത്തിമ ചെബ്ചൗബ് (1952 - ഓഗസ്റ്റ് 9, 2006).
അൽ-ചെബ്ചൗബ എന്നായിരുന്നു ഇവരുടെ പ്രൊഫഷണൽ നാമം.
നാടക കലാരൂപങ്ങൾ എഴുതുകയും സംവിധാനം ചെയ്യുകയും ചെയ്ത ആദ്യത്തെ മൊറോക്കൻ സ്ത്രീകളിൽ ഒരാളായിരുന്നു അവർ.
കൂടാതെ അവർ പരമ്പരാഗത നാടകത്തിന്റെ രീതികൾ അവരുടെ നാടകങ്ങളിൽ ഉൾപ്പെടുത്തിയ ചുരുക്കം ചിലരിൽ ഒരാളായിരുന്നു.
അഴിമതി, ലിംഗസമത്വം, സ്ത്രീകളുടെ സാക്ഷരത, അനീതി തുടങ്ങിയ വിഷയങ്ങൾ ചർച്ച ചെയ്യാൻ ചെബ്ചൗബ് തന്റെ പ്രവർത്തനമണ്ഢലം ഉപയോഗിച്ചു.
1952-ലാണ് ചെബ്ചൗബ് ജനിച്ചത്.
അവരുടെ മാതാപിതാക്കൾ അറബിയിലെ ഒരു തരം പൊതു കഥപറച്ചിൽ ആയ ഹ്ലാഖ (ഹലഖ) എന്നറിയപ്പെടുന്ന മൊറോക്കൻ രൂപത്തിലുള്ള ജനപ്രിയ കലാരൂപത്തിന്റെ അവതാരകരാണ്.
അവർ ഫാത്തിമയുടെ വളരെ ചെറുപ്പത്തിൽ തന്നെ മരിച്ചു.
ചെബ്‌ചൗബ് ഒരിക്കലും വിവാഹം കഴിക്കാതെ തനിച്ചാണ് ജീവിച്ചത്.
അവരുടെ പതിവ് യാത്രകളും ബൊഹീമിയൻ ജീവിതശൈലിയും അവരുടെ കുടുംബത്തിൽ നിന്ന് അവർക്ക് "അൽ-റൂമി" അല്ലെങ്കിൽ "പാശ്ചാത്യൻ" എന്ന വിളിപ്പേര് നേടിക്കൊടുത്തു.
ചെബ്ചൗബ് 1960 കളിൽ കുട്ടിയായിരിക്കുമ്പോൾ തന്നെ അഭിനയിക്കാൻ തുടങ്ങി.
1980 കളിൽ അവരുടെ ആദ്യ നിർമ്മാണം സംവിധാനം ചെയ്തു.
പിന്നീട് അവർ ഒറ്റ സ്ത്രീ ഷോകൾ എഴുതുന്നതിലേക്കും അവതരിപ്പിക്കുന്നതിലേക്കും നീങ്ങി.
ഹ്ലാഖ എന്നറിയപ്പെടുന്ന ഒരു പരമ്പരാഗത പൊതു കഥ പറയൽ പ്രകടനത്തിലെ കേന്ദ്ര കഥാപാത്രമായ ഹ്ലാഖിയ എന്ന പരിശീലനം ലഭിച്ച ഏക വനിതയായിരുന്നു അവർ.
അവർ ഏകാഭിനയമായോ അല്ലെങ്കിൽ ആസ്യ എന്നറിയപ്പെട്ടിരുന്ന സൈന്യത്തോടൊപ്പമോ അവരുടെ ഹ്ലാഖകൾ അവതരിപ്പിച്ചു.
വലയം അല്ലെങ്കിൽ വൃത്തം എന്നതിന്റെ അറബി പദത്തിൽ നിന്ന് വരുന്ന ഹലാഖ എന്ന ആശയവുമായി ഹ്ലാഖ വിഭാഗത്തിന് ബന്ധമുണ്ട്.
കൂടാതെ ഇസ്ലാമിക പഠനത്തിനും ഖുർആൻ വായനയ്ക്കും (ആളുകൾ പലപ്പോഴും വൃത്താകൃതിയിൽ ഇരിക്കുമ്പോൾ) മതപരമായ സമ്മേളനങ്ങളെ വിവരിക്കാനും ഇത് ഉപയോഗിക്കുന്നു.
ചെബ്‌ചൗബിന്റെ ഹ്ലാഖ കൃതികളിൽ ച്കൗഫ് അൽ-ഗാർസ്, അൽ-മത്‌മോറ, അൽ-അബ്ബാസിയ, മൗലത് സെർ എന്നീ പ്രകടനങ്ങൾ ഉൾപ്പെടുന്നു.
മൗലത്ത് സെർ, പിന്നീട് തമാവത്ത് എന്ന് പുനർനാമകരണം ചെയ്യപ്പെട്ടു.
അവരുടെ ഏറ്റവും പ്രശസ്തമായ കൃതിയാണ്.
ഓസ്‌ട്രേലിയ, യുണൈറ്റഡ് സ്‌റ്റേറ്റ്‌സ്, സിറിയ തുടങ്ങിയ രാജ്യങ്ങളിൽ ഇത് അവതരിപ്പിക്കുന്നതിനായി അവർ അന്താരാഷ്ട്ര തലത്തിൽ പര്യടനം നടത്തി.
ചെബ്‌ചൗബ് ടെലിവിഷനിലും പ്രവർത്തിച്ചു.
മൊറോക്കൻ ചാനലായ അൽ ഔലയ്‌ക്കായി 30-എപ്പിസോഡ് ടിവി സീരീസ് എഴുതി.
അത് അവർ സംവിധാനം ചെയ്യുകയും അഭിനയിക്കുകയും ചെയ്തു.
കൂടാതെ ഒരു ചലച്ചിത്ര നിർമ്മാണ കമ്പനി സൃഷ്ടിക്കുകയും ചെയ്തു.
അവരുടെ നാടക പ്രവർത്തനങ്ങൾക്ക് പുറമേ, ചെബ്ചൗബ് ഒരു അക്കാദമിക് ആയിരുന്നു.
അവർ ഒരു പ്രൈമറി സ്കൂളിൽ ഫ്രഞ്ച് പഠിപ്പിച്ചു തുടങ്ങി.
പിന്നീട് മെക്നെസിലെ മൗലേ ഇസ്മായിൽ യൂണിവേഴ്സിറ്റിയിലെ ഹ്യുമാനിറ്റീസ് ഡിപ്പാർട്ട്മെന്റിൽ നാടകം പഠിപ്പിച്ചു.
അവർ മരിക്കുന്ന സമയത്ത്, പെൻസിൽവാനിയ യൂണിവേഴ്സിറ്റിയിൽ, നിയർ ഈസ്റ്റേൺ ലാംഗ്വേജസ് ആൻഡ് സിവിലൈസേഷൻസ് വകുപ്പിൽ സ്റ്റേജ് സോഷ്യോളജിയിൽ പിഎച്ച്ഡി പഠിക്കുകയായിരുന്നു.
യൂണിവേഴ്സിറ്റി ഓഫ് പെൻസിൽവാനിയയിൽ പഠിക്കുമ്പോൾ, ഭാഷാപരമായ ഡാറ്റ സൃഷ്ടിക്കുകയും ശേഖരിക്കുകയും പങ്കിടുകയും ചെയ്യുന്ന ഒരു അന്താരാഷ്ട്ര സഹകരണ ഗവേഷണ ശ്രമമായ ഭാഷാപരമായ ഡാറ്റ കൺസോർഷ്യത്തിന് (LDC) വേണ്ടി ഫത്തേമ ചെബ്ചൗബ് പ്രവർത്തിച്ചു.
അറബിക് വാക്യഘടനയിലും വ്യാകരണത്തിലുമുള്ള ആഴത്തിലുള്ള അറിവ് ഉപയോഗിച്ച് പെൻ അറബിക് ട്രീബാങ്ക് പ്രോജക്റ്റ് പതിപ്പ് 3.0-ന് വേണ്ടി എൽഡിസി ഉപയോഗിച്ച് അറബിക് വ്യാകരണ ടാഗ് സെറ്റിന്റെ വർഗ്ഗീകരണത്തിന് സഹായകമായ POS (പാർട്ട്-ഓഫ്-സ്പീച്ച്) ടാഗിംഗിന്റെ വ്യാഖ്യാനമായി ചെബ്ചൗബ് പ്രവർത്തിച്ചു.
(പിന്നീട് 2008-ൽ മുഹമ്മദ് മാമൂരി തുടങ്ങിയവർ പ്രസിദ്ധീകരിച്ചു.).
ഫിലാഡൽഫിയയിൽ താമസിക്കുമ്പോൾ, കമ്മ്യൂണിറ്റിയിലെ ജൂത കലാകാരന്മാർക്കൊപ്പം ചെബ്ചൗബ് വിപുലമായി പ്രവർത്തിച്ചു.
ഇസ്രായേലി കവി ഡാലിയ രവികോവിച്ചിന് വേണ്ടി പെൻസിൽവാനിയ സർവകലാശാലയിൽ നടന്ന ഒരു അനുസ്മരണ ചടങ്ങ് അവർ അവതരിപ്പിച്ചു.
അവിടെ രവികോവിച്ചിന്റെ എ ഡ്രസ് ഓഫ് ഫയർ എന്ന കവിത വിവർത്തനം ചെയ്യുകയും അവതരിപ്പിക്കുകയും ചെയ്തു.
2002-ൽ, യൂണിവേഴ്‌സിറ്റി ഓഫ് പെൻസിൽവാനിയയിലെ ഗ്രീൻഫീൽഡ് ഇന്റർകൾച്ചറൽ സെന്ററിന്റെ ഗ്രാന്റ് ഉപയോഗിച്ച് ചെബ്ചൗബ്, ഫിലാഡൽഫിയ പ്രദേശത്തെ അറബ്-അമേരിക്കൻ വംശജരിൽ നിന്ന് 2001 സെപ്തംബർ 11-ലെ സംഭവങ്ങളോടുള്ള വികാരങ്ങളുടെയും മനോഭാവങ്ങളുടെയും ഒരു ഡോക്യുമെന്ററി ഫ്രം ഹാർട്ട് ടു ഹാർട്ട്: എ ഡോക്യുമെന്ററി ഫിലിം നിർമ്മിച്ചു.
2006 ഓഗസ്റ്റ് 9-ന് നീന്തൽ അപകടത്തിൽ റാബത്തിനടുത്തുള്ള സ്കിറാറ്റിൽ 53-ാം വയസ്സിൽ ചെബ്ചൗബ് മരിച്ചു.
ഫാത്തിമ ബീവി ഇംഗ്ലീഷ് വിലാസം https://ml.wikipedia.org/wiki/Fathima_Beevi
ഇന്ത്യയിലെ , പരമോന്നതകോടതിയായ സുപ്രീം കോടതിയിലെ ആദ്യത്തെ വനിത ജഡ്ജിയായിരുന്നു ജസ്റ്റിസ്.
എം.ഫാത്തിമ ബീവി.
(1927-2023) .
1989 ലാണ് ഫാത്തിമ ബീവി അധികാരമേറ്റത്.
ഇത് കൂടാതെ ഇന്ത്യയുടെ ന്യായാധിപ സ്ഥാനങ്ങളിൽ ഏറ്റവും ഉന്നത സ്ഥാനത്ത് ഇരിക്കുന്ന ആദ്യത്തെ മുസ്ലീം വനിത എന്ന ബഹുമതിയും ഫാത്തിമ ബീവിക്ക് സ്വന്തമാണ്.
ഏഷ്യയിൽ തന്നെ രാജ്യങ്ങളിൽ പരമോന്നതകോടതികളിൽ ഒരു ജഡ്ജ് ആയിരിക്കുന്ന വനിത എന്ന ബഹുമതിയും ഉണ്ട്.
സുപ്രീം കോടതിയിലെ പദവിയുടെ വിരമനത്തിനു ശേഷം ഫാത്തിമ ബീവി മനുഷ്യാവകാശ കമ്മീഷനിൽ ഒരു അംഗമായും, കൂടാതെ തമിഴ് നാട് ഗവർണ്ണറായും (1997-2001) സേവനം  അനുഷ്ഠിച്ചു.
1927 ഏപ്രിൽ 30-ന്‌ പത്തനംതിട്ട ജില്ലയിൽ മീരാസാഹിബിന്റേയും ഖദീജാബീവിയുടേയും മകളായി ജനിച്ചു.
പത്തനംതിട്ട കത്തോലിക്കേറ്റ് ഹൈസ്കൂളിൽ നിന്നും സ്കൂൾ വിദ്യാഭ്യാസം പൂർത്തിയാക്കി.
അതിനുശേഷം തിരുവനന്തപുരത്തെ യൂണിവേഴ്സിറ്റി കോളേജിൽ നിന്നും ബിരുദവും; തിരുവനന്തപുരത്തെ ലോ കോളേജിൽ നിന്നും നിയമത്തിലും ബിരുദം നേടി.
അവിവാഹിതയാണ്‌ ഫാത്തിമ ബീവി.
14 നവംബർ 1950 നാണ് ഫാത്തിമ അഭിഭാഷകയായി തന്റെ ഔദ്യോഗികജീവിതം ആരംഭിക്കുന്നത്.
പിന്നീട് കേരളത്തിലെ ചെറുകോടതികളിൽ തന്റെ അഭിഭാഷക സേവനം ചെയ്തു.
1958 മെയ് മാസം സബോഡിനേറ്റ് മുൻസിഫായി നിയമിതയായി.
1968 ൽ സബ് ഓർഡിനേറ്റ് ജഡ്ജ് ആയി പ്രൊമോട് ചെയ്യപ്പെട്ടു.
പിന്നീട് 1972 ൽ ചീഫ് ജുഡീഷ്യൻ മജിസ്ട്രേറ്റ്  ആയും , 1974 ൽ ജില്ലാ, സെഷൻസ് ജഡ്ജും ആയി.
1980 ജനുവരിയിൽ ഇങ്കം ടാക്സ് അപ്പലേറ്റ് ട്രൈബ്യൂണലിൽ ജുഡീഷ്യൽ അംഗമായി.
1984 ഹൈക്കോടതി ജഡ്ജിയായി നിയമിക്കപ്പെട്ടു.
1984 ൽ തന്നെ ഹൈക്കോടതിയിലെ സ്ഥിരം ജഡ്ജിയായി നിയമനം ലഭിച്ചു.
1989 ഏപ്രിൽ 29-ന്‌ ഹൈക്കോടതിയിൽ നിന്നും വിരമിച്ചു.
പക്ഷേ 1989 ഒക്ടോബർ 6ന്‌ സുപ്രീം കോടതിയിൽ ജഡ്ജിയായി നിയമനം ലഭിച്ചു.
1992 ഏപ്രിൽ 29 വിരമിച്ചു.
തമിഴ്നാട് ഗവർണർ സ്ഥാനത്ത്
പിന്നീട് അവർ 1997 ജനുവരി 25-ന് തമിഴ്‌നാട് ഗവർണറായി.
അവരെ തമിഴ്‌നാട് ഗവർണറായും ജസ്റ്റിസ് സുഖ്‌ദേവ് സിംഗ് കാംഗിനെയും ജമ്മു കശ്മീർ ഹൈക്കോടതി മുൻ ചീഫ് ജസ്റ്റിസായ ജസ്റ്റിസ് സുഖ്‌ദേവ് സിംഗ് കാംഗിനെയും കേരള ഗവർണറായും അന്നത്തെ ഇന്ത്യൻ രാഷ്ട്രപതിയായും നിയമിച്ചുകൊണ്ട് ശങ്കർ ദയാൽ ശർമ്മ പറഞ്ഞു "അവരുടെ അനുഭവസമ്പത്തും ഭരണഘടനയും നിയമങ്ങളും സമ്പന്ധിച്ച അറിവുകളൂം  വിലപ്പെട്ട സത്തയായിത്തീർന്നിരിക്കുന്നു"
രാജീവ് ഗാന്ധി വധക്കേസിൽ ശിക്ഷിക്കപ്പെട്ട നാല് തടവുകാർ നൽകിയ ദയാഹർജി സംസ്ഥാന ഗവർണർ എന്ന നിലയിൽ അവർ തള്ളി.
ഭരണഘടനയുടെ ആർട്ടിക്കിൾ 161 (മാപ്പ് നൽകാനുള്ള ഗവർണറുടെ അധികാരം) പ്രകാരമുള്ള അധികാരം വിനിയോഗിക്കണമെന്ന് അഭ്യർത്ഥിച്ചുകൊണ്ട് തടവുകാർ ഗവർണർക്ക് ദയാഹർജി അയച്ചിരുന്നു.
തമിഴ്‌നാട്ടിലെ ക്രമസമാധാന പ്രശ്‌നത്തിന് ക്ലീൻ ചിറ്റ് നൽകിയതോടെയാണ് അവർ വിവാദത്തിൽ അകപ്പെട്ടത്.
നിയമമന്ത്രി അരുൺ ജെയ്റ്റ്‌ലിയാണ് രാജി ആവശ്യപ്പെട്ടത്.
തെരഞ്ഞെടുപ്പിന് ശേഷം ജയലളിതയുടെ നിയമസഭാ ഭൂരിപക്ഷം അംഗീകരിക്കുകയും നാല് വർഷം മുമ്പ് അവളുടെ നിയമനത്തിനായി വാദിച്ച കരുണാനിധി അറസ്റ്റിലാകുകയും ചെയ്തതിന്റെ വിവാദപരമായ സാഹചര്യത്തിലാണ് അവർ പിന്നീട് സംസ്ഥാന ഗവർണർ പദവി വിട്ടത്.
തന്നെ സർക്കാർ രൂപീകരിക്കാൻ ക്ഷണിച്ച ഗവർണറുടെ തീരുമാനത്തെ ന്യായീകരിച്ച് ജയലളിത പറഞ്ഞു, "അവർ ഒരു മുൻ സുപ്രീം കോടതി ജഡ്ജിയാണ്. അവർ തന്നെ ഒരു നിയമ വിദഗ്ധയാണ്. അവരെ ആരും നിയമത്തെക്കുറിച്ചോ ഭരണഘടനയെക്കുറിച്ചോ പഠിപ്പിക്കേണ്ടതില്ല. അവരുടെ തീരുമാനം ന്യായീകരിക്കാവുന്നതല്ല." 2001 മെയ് മാസത്തിലെ തിരഞ്ഞെടുപ്പിന് ശേഷം ജയലളിതയുടെ പാർട്ടിക്ക് കേവലഭൂരിപക്ഷം (തമിഴ്നാട് നിയമസഭയിലെ ആകെയുള്ള 234 സീറ്റുകളിൽ 131 സീറ്റുകൾ) ലഭിച്ചിരുന്നു.
2001 മെയ് 14 ന് അന്നത്തെ തമിഴ്‌നാട് ഗവർണറായിരുന്ന ഫാത്തിമ ബീവി തമിഴ്‌നാട് മുഖ്യമന്ത്രിയായി സത്യവാചകം ചൊല്ലിക്കൊടുത്തു.
ഭരണഘടനയനുസരിച്ച് ആറുമാസത്തിനകം ജനങ്ങൾ നിയമസഭയിലേക്ക്.
തമിഴ്‌നാട് മുഖ്യമന്ത്രിയായി അവരെ നിയമിച്ചതിന്റെ സാധുത ചോദ്യം ചെയ്ത് സുപ്രീം കോടതിയിൽ ചില പൊതുതാൽപ്പര്യ ഹർജികൾ (PIL) ഫയൽ ചെയ്തിട്ടുണ്ട്.
സംസ്ഥാന നിയമസഭയിലെ ഭൂരിപക്ഷ പാർട്ടി ജയലളിതയെ നേതാവായി തിരഞ്ഞെടുത്തുവെന്ന് ഫാത്തിമ ബീവി തന്റെ തീരുമാനത്തെ ന്യായീകരിച്ചു.
ഭരണഘടനാപരമായ ബാധ്യത നിറവേറ്റുന്നതിൽ പരാജയപ്പെട്ട ഗവർണറെ തിരിച്ചുവിളിക്കാൻ രാഷ്ട്രപതിയോട് ശുപാർശ ചെയ്യാൻ കേന്ദ്രമന്ത്രിസഭ തീരുമാനിച്ചതിന് പിന്നാലെയാണ് ഫാത്തിമ ബീവി രാജി സമർപ്പിച്ചത്.
മുൻ മുഖ്യമന്ത്രി എം. കരുണാനിധിയുടെയും രണ്ട് കേന്ദ്രമന്ത്രിമാരായ മുരസൊളി മാരന്റെയും ടി.ആർ.ബാലുവിനേയും അറസ്റ്റുചെയ്തതിന് ശേഷമുള്ള സംഭവവികാസങ്ങളെ കുറിച്ച് സ്വതന്ത്രവും വസ്തുനിഷ്ഠവുമായ ഒരു വിലയിരുത്തൽ നൽകാത്തതിന് കേന്ദ്രം ശ്രീമതി ഫാത്തിമ ബീവിയെ ചൊടിപ്പിച്ചു.
ഔദ്യോഗിക വരികൾ വാക്കാൽ ചൂണ്ടിക്കാണിച്ചെന്ന് കേന്ദ്രം ആരോപിച്ചു.
അവരുടെ രാജിയെ തുടർന്ന് അന്നത്തെ ആന്ധ്രാപ്രദേശ് ഗവർണറായിരുന്ന ഡോ.സി.രംഗരാജൻ തമിഴ്‌നാടിന്റെ ആക്ടിംഗ് ഗവർണറായി ചുമതലയേറ്റു.
അവലംബം Fathima Beevi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പി. ശങ്കരൻ ഇംഗ്ലീഷ് വിലാസം https://ml.wikipedia.org/wiki/P.
_Sankaran
മുൻ ലോക്സഭാംഗം , സംസ്ഥാന ആരോഗ്യ വകുപ്പ് മന്ത്രി, മുൻ നിയമസഭാംഗം എന്നീ നിലകളിൽ പ്രവർത്തിച്ച കോഴിക്കോട് ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു 
അഡ്വ.
പി.ശങ്കരൻ (1947-2020) ജീവിതരേഖ
കോഴിക്കോട് ജില്ലയിലെ പേരാമ്പ്ര താലൂക്കിലെ കടിയങ്ങാട് വില്ലേജിൽ
സ്വാതന്ത്ര്യസമര സേനാനിയായ കേളുനായരുടെയും മാക്കം അമ്മയുടെയും മകനായി 1947 ഡിസംബർ രണ്ടിന്  ജനിച്ചു.
നിയമബിരുദം നേടി.
അഭിഭാഷകനായും പ്രവർത്തിച്ചു.
2020 ഫെബ്രുവരി 25ന് അന്തരിച്ചു.
വിദ്യാർത്ഥി സംഘടനയായ കെ.എസ്.യുവിലൂടെ രാഷ്ട്രീയത്തിലെത്തി.
1964-ൽ മട്ടന്നൂർ പഴശ്ശിരാജ കോളേജിൽ പഠിക്കുമ്പോൾ കെ.എസ്.യു യൂണിറ്റ് സെക്രട്ടറിയായ ശങ്കരൻ പിന്നീട് കെ.എസ്.യുവിൻ്റെ പൊന്നാനി താലൂക്ക് പ്രസിഡൻറും സംസ്ഥാന കമ്മറ്റി അംഗവുമായിരുന്നു.
പ്രധാന പദവികളിൽ 1973 ചെയർമാൻ, കേരളവർമ്മ കോളേജ്, തൃശൂർ 1973-1974 വൈസ് ചെയർമാൻ, കോഴിക്കോട് യൂണിവേഴ്സിറ്റി 1975-1976 ആദ്യ വിദ്യാർത്ഥി സിൻഡിക്കേറ്റ് മെമ്പർ 1978-1980 യൂത്ത് കോൺഗ്രസ് ജില്ലാ പ്രസിഡൻറ്, കോഴിക്കോട് 1980-1991 ഡി.സി.സി. ജനറൽ സെക്രട്ടറി, കോഴിക്കോട് 1992-1998 ഡി.സി.സി. പ്രസിഡൻ്റ്, കോഴിക്കോട് 1998 കെ.പി.സി.സി അംഗം 1998-1999 ലോക്സഭാംഗം, കോഴിക്കോട് 2001-2005 നിയമസഭാംഗം, കൊയിലാണ്ടി 2001-2004 സംസ്ഥാന ആരോഗ്യ , ടൂറിസം വകുപ്പ് മന്ത്രി
കേരളത്തിന്റെ മുൻ ആരോഗ്യ വകുപ്പ് മന്ത്രിയും കോഴിക്കോട് ജില്ലയിൽ നിന്നുള്ള കോൺഗ്രസ് നേതാവുമായിരുന്നു.
1998-ൽ കോഴിക്കോട് നിന്ന് ലോകസഭാംഗമായി.
2001-ലെ നിയമസഭാ തിരഞ്ഞെടുപ്പിൽ കൊയിലാണ്ടി നിയമസഭാ മണ്ഡലത്തിൽ നിന്നും വിജയിച്ച് നിയമസഭയിലെത്തി സി.പി.എമ്മിൻ്റെ പി.വിശ്വനെയാണ് പരാജയപ്പെടുത്തിയത്.
2001-2004-ലെ എ.കെ. ആൻ്റണി മന്ത്രിസഭയിലെ ടൂറിസം, ആരോഗ്യം എന്നീ വകുപ്പുകളുടെ മന്ത്രിയായിരുന്നു.
ലീഡർ കെ.കരുണാകരന്റെ ഉറ്റ അനുയായിയായിരുന്ന അദ്ദേഹം 2005 ജൂലൈ 5 -ന് നിയമസഭാ അംഗത്വം രാജി വച്ചു.2006-ൽ ഡി.ഐ.സി (കെ) പ്രതിനിധിയായി കൊയിലാണ്ടിയിൽ നിന്നും ജനവിധി തേടിയെങ്കിലും സി.പി.എമ്മിന്റെ പി.വിശ്വനോട് പരാജയപ്പെട്ടു.
പിന്നീട് ഡി.ഐ.സി വിട്ട് കോൺഗ്രസിൽ തിരിച്ചെത്തി.
മറ്റ് പദവികൾ പൊതുമേഖല സ്ഥാപനങ്ങളുടെ ഡയറക്ടർ ബോർഡ് അംഗം സെൻട്രൽ മാനുഫാക്ചറിംഗ് ടെക്നോളജി ഇൻസ്റ്റിറ്റ്യൂട്ട് ബാംഗ്ലൂർ, സി.എ.ഡി.എ തൃശൂർ ഔഷധി, പ്ലാൻ്റേഷൻ കോർപ്പറേഷൻ കോട്ടയം, എറണാകുളം കോക്കനട്ട് ഡെവലപ്മെൻ്റ് ബോർഡ് സ്വകാര്യ ജീവിതം ഭാര്യ : വി.സുധ (റിട്ട. പ്രിൻസിപ്പാൾ ഗവ.ആർട്ട്സ് സയൻസ് കോളേജ്, കോഴിക്കോട്) മക്കൾ : ഇന്ദു, പ്രിയ, രാജീവ് അവലംബം ↑ http://www.niyamasabha.org/codes/members/m88.htm ↑ https://www.onmanorama.com/kerala/top-news/2020/02/26/congress-leader-p-sankaran-former-minister-passed-away.html ↑ https://english.mathrubhumi.com/news/kerala/ex-minister-p-sankaran-passes-away-1.4560538 ↑ http://kpcc.org.in/member/399/adv-p-sankaran/gallery.html ↑ https://www.hindustantimes.com/kerala/former-congress-minister-p-sankaran-dies-at-72/story-CARE5Do0tOLExFjSJfKIBL.html ↑ https://www.newindianexpress.com/states/kerala/2020/feb/26/cong-leader-and-ex-min-p-sankaran-passes-away-2108480.html ↑ ↑ http://loksabhaph.nic.in/writereaddata/biodata_1_12/3913.htm ↑ http://niyamasabha.org/codes/members/m599.htm .
↑ https://resultuniversity.com/election/quilandy-kerala-assembly-constituency#2001
പി. ശങ്കരൻ നമ്പ്യാർ ഇംഗ്ലീഷ് വിലാസം https://ml.wikipedia.org/wiki/P.
_Sankaran_Nambiar
സമസ്ത കേരള സാഹിത്യപരിഷത്തിന്റെ സ്ഥാപകാംഗങ്ങളിലൊരാളാണ് പി. ശങ്കരൻ നമ്പ്യാർ .
അധ്യാപകൻ, കവി, വിമർശകൻ, പ്രസംഗകൻ എന്നീ നിലകളിലും ഇദ്ദേഹം പ്രശസ്തനാണ്.
മലയാളഭാഷയുടെ ഉല്പത്തിയെപ്പറ്റിയുള്ള സിദ്ധാന്തങ്ങളിൽ ശ്രദ്ധേയമായ തമിഴ്-മലയാള പൊതുപൂർവ്വഘട്ടത്തെക്കുറിച്ച് വ്യക്തമായ ഒരു വാദം പുറപ്പെടുവിക്കുന്നത് പി. ശങ്കരൻ നമ്പ്യാരാണ്‌ .
തൃശൂരിലെ കേരളവർമ കോളേജ് സ്ഥാപിക്കാൻ മുൻകൈ എടുത്ത ശങ്കരൻ നമ്പ്യാർ അതിന്റെ ആദ്യ പ്രിൻസിപ്പലായും സേവനമനുഷ്ഠിച്ചിട്ടുണ്ട് .
ജീവിത രേഖ 1892 ജനനം 1904 ഇംഗ്ലീഷ് വിദ്യാഭ്യാസം തുടങ്ങി 1906 പാലാഴിമഥനം ചമ്പു രചിച്ചു 1915 ഓണേഴ്സ് ബിരുദം നേടി 1916-17 'സാഹിത്യ പ്രവേശിക' 1922 ഭാഷാചരിത്ര സംഗ്രഹം 1942 'പ്രസ്ഥാനത്രയം' 1943 സാഹിത്യ നിഷ്കുടം 1949 'മകരന്ദമഞ്ജരി' 1951 'സുവർണ മണ്ഡലം' 1953 'സാഹിത്യവും സംസ്കാരവും' 1954 മരണം ഭാഷാചരിത്ര സംഗ്രഹം
1922-ൽ രചിച്ച 'ഭാഷാചരിത്ര സംഗ്രഹം' മലയാളഭാഷയുടെ തുടക്കം മുതൽ അന്നോളമുള്ള ഭാഷാപ്രസ്ഥാന ഭേദങ്ങളെയെല്ലാം ഉൾക്കൊള്ളിച്ചു കൊണ്ടെഴുതിയ വിപുലമായ രചനയാണ്.
ആറദ്ധ്യായമുണ്ട് ഈ കൃതിക്ക്.
ഇതിലെ 'മധ്യകാല മലയാളം' എന്ന ലേഖനം പ്രത്യേക പരിഗണനയർഹിക്കുന്നു.
ഭാഷോൽപത്തിയെപറ്റിയുള്ള സിദ്ധാന്തങ്ങളും മലയാളവും തമിഴും തമ്മിലുള്ള ബന്ധവും അദ്ദേഹം യുക്തിഭദ്രമായി അതിൽ വിശകലന വിമർശന വിധേയമാക്കി .
കൃതികൾ ഭാഷാചരിത്രസംഗ്രഹം സാഹിത്യവും സംസ്കാരവും മകരന്ദമഞ്ജരി സാഹിത്യ നിഷ്കുടം സുവർണ മണ്ഡലം അവലംബം
പി. ശിവകാമി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പഴനിമുത്തു ശിവകാമി (ജനനം 1957) ഒരു തമിഴ് എഴുത്തുകാരിയാണ്.
ഭാരതത്തിലെ മുഖ്യ ദളിത്‌ എഴുത്തുകാരിൽ ഒരാളാണ് പി ശിവകാമി.
1995 മുതൽ പുതിയ കോടങ്ങി എന്ന സാഹിത്യ പ്രസിദ്ധീകരണത്തിന്റെ മുഖ്യ പങ്കു വഹിക്കുന്നു.
തമിഴ്നാട്ടിലെ സ്ത്രീകളുടെയും ദളിതരുടെയും മറ്റു പിന്നോക്ക വർഗങ്ങളുടെയും പ്രശ്നങ്ങളിൽ സജീവമായി ഇടപ്പെടുകയും ചെയ്തിട്ടുണ്ട്.
തൂത്തുകുടിയുടെയും വെല്ലൂരിന്റെയും ജില്ലാ കളക്ടർ, അഡീഷണൽ സെക്രട്ടറി (ലേബർ), ടൂറിസം ഡയറക്ടർ ( GOI ), ആദി-ദ്രാവിഡ  ആദിവാസി ക്ഷേമ വകുപ്പിന്റെ സെക്രട്ടറി  ഉൾപ്പെടെ നിരവധി മേഖലകളിൽ പ്രവർത്തിച്ചിട്ടുണ്ട്.
2009 ഇൽ മുഴുവൻ കാല രാഷ്ട്രീയത്തിൽ ചേരുകയും ലോക സഭാ തിരഞ്ഞെടുപ്പിൽ ബഹുജൻ സമാജ് പാർട്ടിയുടെ സ്ഥാനാർഥി ആകുകയും ചെയ്തു.
ഗ്രന്ഥസൂചി പഴയന കഴിതലും (1988) പഴയന കഴിതലും ആസിരിയർ കുറിപ്പ് (1995) കുറുക്കു വെട്ട് (1999) ഇപ്പടിക്ക് ഉങ്കൾ യാഥാര്തമുള്ള (1986) നാലും തൊടരും (1989) കടൈസി മാന്ദർ (1995) കടൈകൾ (2004) ഉടൽ അരസിയൽ
പി. ശിവപ്രസാദ് ഈ ജീവിച്ചിരിക്കുന്ന വ്യക്തിയുടെ ജീവചരിത്ര ലേഖനത്തിൽ പരിശോധനായോഗ്യതയുള്ള അവലംബങ്ങളോ ഉറവിടങ്ങളോ ഉൾപ്പെടുന്നില്ല .
Find sources: "പി. ശിവപ്രസാദ്" – news · newspapers · books · scholar · JSTOR ( 2021 നവംബർ ) ( Learn how and when to remove this message )
സിനിമാ മേഖലയിൽ പ്രശസ്തനായ പി.ആർ.ഒ ആണ് ശിവപ്രസാദ്.
തൃശ്ശൂർ ജില്ലയിൽ തിരുവില്വാമലയിൽ പഞ്ചാവാദ്യ കലാകാരനായ ഗോവിന്ദൻകുട്ടിയുടെയും വീട്ടമ്മയായ നന്ദിനിയുടെയും മകനായി ജനനം.
നൃത്തകലാകാരിയായ അശ്വതിയാണ് ഏക സഹോദരി.
ചെറുപ്പം തൊട്ടേ കലയോടുള്ള അടുപ്പമാണ് ശിവപ്രസാദ് എന്ന കലാകാരനെ സിനിമാമേഖലയിൽ പി ആർ ഒ എന്ന പദവി അലങ്കരിക്കാൻ പര്യാപ്തനാക്കിയത്.
അച്ഛൻ ഒരു പഞ്ചാവാദ്യ കലാകാരനായത് കൊണ്ട് തന്നെ സംഗീതത്തോടും നാടകത്തോടും എഴുത്തിനോടും കുഞ്ഞുനാൾ മുതലേ അടങ്ങാത്ത ആഗ്രഹമായിരുന്നു അദ്ദേഹത്തിന്.
സിനിമയിലെ വാർത്താ പ്രചാരണ മേഖല അങ്ങനെ ഏതൊരാൾക്കും കയ്യെത്തി പിടിക്കാനുള്ള ദൂരത്തിലല്ല എന്നറിഞ്ഞിട്ടും തികഞ്ഞ പരിശ്രമം കൊണ്ടും ഉള്ളിലെ കലയോടുള്ള അടങ്ങാത്ത ഭ്രമം കൊണ്ടും തന്നെയാണ് ഈ മേഖലയിൽ ഇന്ന് പ്രശസ്തമായ രീതിയിൽ എത്തിപ്പെടാൻ പി ശിവപ്രസാദിന് സാധിച്ചത്.
എഞ്ചിനീയറിംഗ് പഠനം പൂർത്തിയാക്കിയ അദ്ദേഹം പിന്നീട് ജേർണലിസം പഠിക്കുകയും പത്രപ്രവർത്തന മേഖലയിൽ സേവനമനിഷ്ഠിക്കുകയും ചെയ്തു.
തുടക്കം ജന്മഭൂമി പത്രത്തിൽ ലേഖകനായിരുന്നു.
പിന്നീട് മാതൃഭൂമി പത്രത്തിൽ തൃശ്ശൂർ യൂണിറ്റ് ൽ ലൈനെർ ആയി ജോലി ചെയ്യുന്നതിനിടയിലാണ് സിനിമയിലേക്കുള്ള രംഗപ്രവേഷം.
ആദ്യമായി സിനിമയിലേക്ക് കൈപിടിച്ചു കയറ്റുന്നത് കണ്ണൻ താമരാക്കുളം എന്ന സംവിധായകനാണ്.
പി ആർ ഒ എന്ന നിലയിൽ ഒരു സ്ഥാനമാലങ്കരിക്കാൻ സഹായിച്ചതും ഒരു കാരണമായതും എൻ.എം ബാദുഷ എന്ന പേരുകേട്ട പ്രൊഡക്ഷൻ കൺട്രോളറും ആണ്.
ഇപ്പോൾ നിലവിൽ മുഖ്യധാര സിനിമകളുടെയടക്കം ഒട്ടനവധി ചിത്രങ്ങളുടെ ഭാഗമാവാൻ പി ശിവപ്രസാദിന് സാധിച്ചു.
മലയാളം, തമിഴ്, കന്നഡ, തെലുങ്ക് അടക്കം നൂറ്റി മുപ്പതോളം ചിത്രങ്ങളുടെ കൂടെ ജോലി ചെയ്യാൻ അദ്ദേഹത്തിന് സാധിച്ചു.
അത് കൂടാതെ ഈ വർഷം ഒരു ഹിന്ദി ചിത്രം കൂടി തന്റെ ലിസ്റ്റിൽ ഉൾപ്പെടാൻ പോവുന്നു എന്നറിഞ്ഞ സന്തോഷത്തിലാണ് അദ്ദേഹം.
മമ്മൂട്ടിയും പാർവതി തെരുവോത്തും മുഖ്യ വേഷങ്ങളിൽ എത്തുന്ന 'പുഴു' എന്ന ചിത്രവും, കുഞ്ചാക്കോ ബോബൻ- നയൻതാര കൂട്ടുകെട്ടിലെ 'നിഴൽ', തെലുങ്കിൽ ചിരഞ്ജീവി മുഖ്യ കഥാപാത്രത്തെ അവതരിപ്പിക്കുന്ന 'മെഗാ 154', അനൂപ് മേനോൻ-പ്രകാശ് രാജ് ചിത്രം വരാൽ, ദിലീപിൻ്റെ വോയിസ് ഓഫ് സത്യനാഥൻ, നാനിയുടെ ശ്യാം സിങ്ക റോയി, സുരേഷ് ഗോപി ചിത്രം SG 251,പ്രഥ്വിരാജിൻ്റെ വിലായത്ത് ബുദ്ധ, ജോജു ജോർജ് നായകനായ സ്റ്റാർ, റിയാസ് പത്താൻ നായകനായ പാമ്പാടും ചോലൈ എന്നീ ചിത്രങ്ങളിലെല്ലാം പി ആർ ഒ ആയി വർത്തിക്കാൻ പി ശിവപ്രസാദിന് കഴിഞ്ഞു.
സിനിമാ സാംസ്കാരിക മേഖലയിലും അത്യാവശ്യം ജീവകാരുണ്യ പ്രവർത്തങ്ങളിലൊക്കെ സജീവ സാനിധ്യമായ പി ശിവപ്രസാദ് നിർമ്മാതാവും പ്രൊഡക്ഷൻ കൺട്രോളറുമായ എൻ.എം ബാദുഷയുടെ ആരാധക കൂട്ടായ്മയായ 'ബാദുഷ ലൗവേർസ്' ന്റെ ചീഫ് കോർഡിനേറ്റർ കൂടിയാണ്.
കഠിനമായ പരിശ്രമം കൊണ്ടും അത്യധികമായ ആഗ്രഹം കൊണ്ടും, പിന്നെ ജന്മസിദ്ധമായ കഴിവ് കൊണ്ടുമൊക്കെയാണ് ശിവപ്രസാദ് https://m3db.com/p-sivaprasad എന്ന പി ആർ ഒ ഇന്ന് ഈ കാണുന്ന സിനിമകളുടെയും മറ്റും ഭാഗമായിരിക്കുന്നത്.
P.Sivaprasad
Meppadath Puthanveed,
Kaniyarkode Post,
Thiruvilwamala, Thrissur
680594
PH: 8921461449
പി. ശിശുപാലൻ ഇംഗ്ലീഷ് വിലാസം https://ml.wikipedia.org/wiki/P.
_Sisupalan
മാഹി വിമോചനപോരാളിയും സ്വാതന്ത്ര്യ സമര സേനാനിയുമായിരുന്നു  പി ശിശുപാലൻ (-13 മാർച്ച് 2012).
മാഹി പാറക്കലിലെ പാറേമ്മൽ ഗോപാലന്റെയും യശോദയുടെയും മകനായി മാഹിയിൽ ജനിച്ചു.
ഫ്രഞ്ച് വാഴ്ചക്കെതിരെ മാഹിയിൽ നടന്ന സംഘടിതമായ ആദ്യത്തെ ജനകീയമുന്നേറ്റമായ 1948 ഒക്ടോബർ 21ന്റെ സമരത്തിന്റെ മുന്നണിപോരാളിയായിരുന്നു.